<classify> Mechi hiyo ya robo fainali iliyochezwa kwenye uwanja wa Amaan mjini hapa ililazimika kwenda kwenye matuta baada ya timu hizo kutoka sare ya bao 1-1.Kipre Tchetche aliisawazishia Azam bao katika dakika ya 89 ikiwa ni mechi ya kwanza kwenye michuano hiyo. Mtibwa ilipata bao la kuongoza katika dakika 63 likifungwa na Shomari Ally aliyeunganisha pasi ya Ame Ally.Timu hizo zilipigiana penalti 8-8 ambapo Zungu alikosa kwa upande wa Mtibwa baada ya kipa wa Azam Aishi Manula kudaka na Azam walikosa penalti mbili iliyopigwa na Kipre ambayo ilidakwa na kipa wa Mtibwa Saidi Mohamed na Manula alipaisha.Timu hizo zote za Bara zinatarajia kukutana tena kwenye mechi ya Ligi Kuu zitakaporejea baada ya michuano hiyo.Mechi hiyo itachezwa kwenye uwanja wa Azam Complex Chamazi. Mtibwa ndio inaongoza msimamo wa Ligi ikiwa na pointi 16, ikifuatiwa na Azam yenye pointi 14 sawa na Yanga iliyo nafasi ya tatu.  <topic>: MICHEZO 